open-index/open-wikipedia-markdown huggingface dataset:
Trinidad og Tobago under VM i friidrett 2007

**[[Trinidad og Tobago]]** deltok under **[[VM i friidrett 2007]]** fra 24. august til 2. september i Osaka i Japan med to utøvere.

## Resultater (ufullstendig)
### Menn
;Baneøvelser

## Referanser


## Eksterne lenker
*
Mitchie Brusco

**Mitchell «Mitchie» Brusco** (født 20. februar 1997) er en amerikansk profesjonell skateboarder. I juli 2011 ble Brusco den tredje skateboarderen som landet en 900 i en Big Air-konkurranse. Første skater noensinne som landet en 1260 (X Games 2019). Den 17. mai 2013 ble han den andre skateboarderen i historien som landet en vellykket 1080 på MegaRamp, den første til å lande 1080 i Big Air-arrangementet ved X Games, og bare den tredje personen kjent for å ha gjennomførst manøveren. I 2018, ved big air-konkurransen ved X Games Minneapolis, landet han sin andre 1080 og ble tildelt sin første X Games-gullmedaljde.

I august 2019 ble Brusco den første skateboarderen som landet en 1260 (tre fulle og en halv omdreining) i  en Big Air-konkurranse.

## Referanser


## Eksterne lenker
* 
* Mitchie Brusco lands 1080 at 2013 X Games – VIDEO
Ryoko Tokuno

**Ryoko Tokuno** (født 27. august 1974) er en japansk sandvolleyballspiller.

Hun representerte Japan under Sommer-OL 2004 i Athen, hvor hun ble nummer 17.

## Referanser


## Eksterne lenker
*
Summer Lochowicz

**Summer Lochowicz** (født 1978) er en australsk sandvolleyballspiller.

Hun representerte Australia under Sommer-OL 2004 i Athen, hvor hun ble nummer 9.

## Referanser


## Eksterne lenker
*
Christiane Luise av Slesvig-Holsten-Sønderborg-Pløn

**Christiane Luise** (født 27. november 1713, død 5. april 1778) var hertuginne av Pløn, gift grevinne Hohenlohe-Weikersheim og prinsesse av Sachsen-Hildburghausen. 

Christiane Luise ble født på Pløn slott som datter av hertug Joakim Frederik og hans første hustru Magdalene Juliane av Zweibrücken-Birkenfeld-Gelnhausen. Hun hadde to eldre søstre som vokste opp, og som begge ble kanonisser i Stift Gandersheim. 

## Ekteskap
Den 18. august 1735 giftet hun seg i Ahrensbøk med grev Albrecht Ludwig Friedrich av Hohenlohe-Weikersheim (1716–744). I juli 1744 på vei til lystslottet Carlsberg, forulykket han til hest og døde få dager etter av skadene. Da paret ikke hadde barn, utdøde med ham slekten Hohenlohe-Weikersheim.

Fem år senere giftet hun seg i Weikersheim den 4. mai 1749 med Ludwig Friedrich av Sachsen-Hildburghausen (1710–1759), sønn av hertug Friedrich I av Sachsen-Hildburghausen (1681–1724) og grevinne Sofia Albertina av Erbach-Erbach (1683–1742). Paret slo seg ned på og restaurerte slottet Hellingen, og her førte de et kostbart liv med luksus og kunst. Pengene slapp opp og de måtte låne av Ludwig Friedrichs nevø Ernst Friedrich III. For å bøte ytterligere på den finansielle situasjonen, dro han i militærtjeneste til Holland, hvor han ble guvernør i Nijmegen. Her døde han den 10. juni 1759. 

Christiane Luise døde 5. april 1778 i Heilbronn i hertugdømmet Württemberg, 64 år gammel. Hun etterlot seg ikke barn.   

## Referanser
Sugardating

**Sugardating** er et amerikansk kallenavn for det at unge jenter eller gutter dater eldre menn eller kvinner mot å få penger, gaver, reiser eller annen betaling. Stevnemøter og kontakt innebærer vanligvis også sex, og forholdet blir da en type prostitusjon.

Forbindelsen opprettes ofte gjennom spesialiserte datingtjenester på Internett. Det kan være nettsteder som særlig formidler kontakt mellom dem som ønsker intime, kortvarige treff der en yngre person gir selskap og sex til en eldre i bytte mot «økonomisk støtte».

## Ordbakgrunn

Ordet *sugardating* er lånt fra engelsk. I amerikansk slang kan fenomenet også kalles *honey dating* og *sugaring*. Uttrykka er danna fra  *sugarbaby*, og *sugardaddy*, kallenavn på henholdsvis den unge sexselgeren eller elskerinna/elskeren og på den voksne sexkjøperen. En kvinnelig *sugardaddy* kan omtales som *sugarmama*, eventuelt *sugar momma*.

## Personer og aktivitet

*Sugarbabies* er typisk personer i tenåra eller tidlig i tjueåra. De kan for eksempel være unge studenter som vil tjene ekstra penger, oppnå materielle fordeler eller sikre seg økonomisk i studietida.

De voksne sexkjøperne er 25–30 år og eldre og har en økonomi som tillater dem å bruke penger på en ung *sugarbaby*. De kan være enslige eller etablert i andre nære forhold. Når en *sugardaddy* allerede lever i et samboerforhold eller ekteskap, vil hemmelig *sugardating* oppfattes som utroskap.

«Godtgjørelsen» for forholdet kan være større eller mindre pengehjelp, for eksempel til ulike typer utgifter, eller forskjellige slags presanger, for eksempel sigaretter, alkohol, dyre klær, mobiltelefoner, datautstyr, fine middager, hotellopphold og luksuriøse opplevelser.

*Sugardating* er ikke forbudt i Norge, men flere advarer unge mot potensielt farlige situasjoner og uheldige psykologiske følger i forhold med ujevnbyrdig rollefordeling og urimelige krav om seksuelle tjenester.

Sammenlikna med tradisjonell gateprostitusjon kan motivet hos de yngste sexarbeiderne som dater eldre, like ofte være psykologisk som økonomisk; usikre ungdommer kan først og fremst ønske å få oppmerksomhet og bekreftelse som voksne, selvstendige, attraktive og verdifulle.

## Se også
* Prostitusjon, sexhandel
* Nettdating, bruk av kontaktformidlingstjenester på nettet for å oppnå romantiske eller seksuelle forhold
* Enjo-kōsai (enkō), japansk ord for partnerforhold der eldre menn gir penger eller dyre gaver til unge kvinner
* elsker/elskerinne
* selskapsdame
* maitresse, historisk betegnelse på elskerinner til fyrstelige personer
* eskortepike, betalt ledsager og sexarbeider
* geisha, profesjonell selskapsdame i japansk 
* kurtisane, hoffdame, finere sexarbeider
* demimonde, fransk luksusprostituert på 1800-tallet 
* gigolo, betalt dansepartner og mannlig sexarbeider
* trofékone, ung, vakker kone som statussymbol for en rik ektemann

## Referanser
Schmidt–Cassegrain-teleskop

Et **Schmidt–Cassegrain-teleskop** er et katadioptrisk teleskop som kombinerer en Cassegrain-reflektors optiske bane med en Schmidt-korreksjonsplate for å lage et kompakt astronomisk instrument som bruker enkle sfæriske overflater.

## Oppfinnelse og design

Den amerikanske astronomen og linsedesigneren James Gilbert Baker foreslo et Cassegrain design første gang for Bernhard Schmidts Schmidt-kamera i 1940.

## Se også
* Liste over teleskoptyper
* Maksutov-teleskop
* Ritchey–Chrétien-teleskop
* Schmidt-kamera
* Schmidt–Newton-teleskop

## Referanser


## Eksterne lenker
*
Fylkesvei 2702

**Fylkesvei 2702** går mellom Kjellstadkrysset og Huseby i Lier kommune.

Strekningen ble fastlagt 2019, og består av en delstrekning av den tidligere fylkesvei 22 (Buskerud).

## Kommuner og knutepunkter

## Referanser



 
## Eksterne lenker
* Vegvesenets vegkart 
*
Alfsen

**Alfsen** er et etternavn basert på et patronymikon, *sønn av [[Alf]]*.

Kjente personer med etternavn Alfsen:

*Edin Cornelius Alfsen (1896-1966), norsk luthersk misjonær tilknyttet Den Norske Misjonsallianse og Den norske Tibetmisjon
*Erik Magnus Alfsen (f. 1930), norsk matematiker
*Harald Didrik Alfsen (1873-1949), norsk ingeniør og forfatter
*Knut Alfsen (f. 1956), norsk dukkespiller
*Magnus Olaf Alfsen (1870-1943), norsk skolemann og sakprosaforfatter innen matematikk
*Martin Alfsen (f. 1959), norsk musiker, komponist og kordirigent
*Merete Alfsen (f. 1950), norsk oversetter
*Ole Martin Alfsen (f. 1969), norsk kokk og vinkelner
Acer obtusifolium

***Acer obtusifolium*** er en lønneart.

Den er et lite, helt eviggrønt tre eller busk som blir opptil 10 m høy. Bladene er læraktige, 3,5–6 cm brede og kan være enkle eller med tre grunne fliker. Bladranden er hel eller bølgende, og begge sidene av bladet er glatte. Fruktene er samaraer som sitter parvis i en spiss til rett vinkel. 

*Acer obtusifolium* er utbredt på Kypros og i Syria, Libanon og nordlige Israel. På Kypros vokser den i furuskog fra havets nivå opptil 1340 moh. I Libanon og Israel vokser den sammen med kermeseik og *[[Terpentintre|Pistacia palaestina]]*.

## Litteratur
* 
* 
* 

## Eksterne lenker

*
Kretalønn

**Kretalønn** (*Acer sempervirens*) er en lønneart.

Den er et lite, nesten eviggrønt tre eller busk og blir 5–12 m høy. Barken er mørkegrå. Bladene er 3–5 cm lange og kan være enkle eller med tre fliker. Bladranden er bølgende, og begge sidene av bladet er glatte. Fruktene er samaraer som sitter parvis i en spiss vinkel eller nesten parallelt. 

Kretalønn vokser 300–1350 moh. på steinet, kalkrik jord i maquis, frygana og åpen barskog, som regel nært havet. Den vokser ofte i naturlige bestander med ekte sypress sammen med *[[Rhamnus saxatilis]]* (subsp. *prunifolia*), *Cyclamen creticum*, *[[Berberis cretica]]* og *[[Phlomis cretica]]*. Arten er utbredt ved Egeerhavet i Hellas, inkludert Kreta og noen andre øyer, og i sørlige Anatolia.

## Galleri

Acer sempervirens FE5040.JPG|Vekstform
Acer sempervirens leave.jpg|Blad
Acer sempervirens RF.jpg|Blomster
Acer sempervirens 3c.JPG|Frukt
Sabine Beckmann Acer sempervirens in Kritsa Cypress forest 11 08.jpg|Sammen med ekte sypress på Kreta


## Litteratur
* 
* 
* 
* 
* 

## Eksterne lenker
*
Liste over statsledere i 1933

## Oseania

## Europa

## Nord-Amerika og Karibia

## Sør-Amerika

## Eksterne lenker
* http://www.portalestoria.net/rulers%20countryby.htm 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Morten Lundberg

**Morten Olsen Lundberg** (1834–1889) var en norsk lærer, kirkesanger og politiker.

Han var utdannet lærer på Tromsø seminar i 1858, og arbeidet som lærer i Bardu fra 1858 til 1882, og fra 1866 eide han og drev også gården Høyden. Han var Bardus ordfører fra 1873 til 1882, og fra 1874 til 1879 representerte han Tromsø amt på Stortinget.

Morten Olsen Lundberg, var gift med Bardus første utdannede jordmor, Karen Pedersdatter, datter til den første ordføreren i Bardu, stortingsmannen Peder Andersen.

Lundberg flyttet til Bodø Landsogn i 1882, der han arbeidet som lærer klokker og kirkesanger. Han ble valgt inn i herredsstyret i 1883 og i formannskapet i 1884, og fra 1885 og frem til sin død var han kommunens ordfører. Han var mangeårig formann i Nordlands amtstings skolekomite, og var også oppmann i Nordlands amtsting.  

Det virker som han ønsket seg tilbake til Bardu siden han i 1887 var en av søkerne om å få tiltre som lensmann for Bardu og Salangen.

Morten Lundberg døde i Bodin 16. september 1889, og ble gravlagt 26. september 1889 på Bodin gravlund.

## Referanser




## Eksterne lenker
*
Elche CF

**Elche Club de Fútbol SAD** er et spansk fotballag. De holder til i byen Elche i Alicante, og ble stiftet i 1923.

Sommeren 2015 ble klubben tvangsflyttet fra Primera División til Segunda División, som følge av at klubben misligholdt gjelden sin til spanske skattemyndigheter.

I 2018 ble Pacheta ansatt som hovedtrener. Sesongen 2019/20 ledet han klubben til opprykk til Primera División. Med sjette plass på tabellen var laget kvalifisert for sluttspill om opprykk, hvilket Elche vant. Kort tid senere trakk Pacheta seg fra stillingen. I hans sted tok Jorge Almirón over trenerjobben. I nedrykksposisjon på tabellen ble Almirón i februar 2021 erstattet av Fran Escribá. Under Escribás ledelse fikk laget en opptur og reddet plassen på tampen av sesongen med seire i de to siste kampene.

Laget spiller hjemmekampene sine på Estadio Martínez Valero, som har en tilskuerkapasitet på .

## Spillerstall
Oppdatert 25. november 2024.

### Utlånte spillere

## Referanser




## Eksterne lenker
*
EM i friidrett 2014 – Spydkast menn

**[[Spydkast]] menn** under EM i friidrett 2014 fant sted den 14. og 17. august 2014 på Letzigrund i Zürich, Sveits. Øvelsen bestod av kvalifisering og finale,
__NOTOC__
## Rekorder

## Resultater
### Kvalifisering
Kvalifiseringskrav: Alle som klarte 81,00 meter (Q) eller var blant de 12 beste (q) gikk videre til finalen.

### Finale

## Referanser
Juliane Louise av Østfrisland

**Juliane Louise** (født 13. juni 1698, død 6. februar 1740) av huset Cirksena var prinsesse av Østfrisland og gjennom ekteskap hertuginne av Slesvig-Holsten-Sønderborg-Pløn. 

## Liv og virke
### Bakgrunn
Hun var datter av Christian Eberhard av Østfriesland (1665–1708) og Eberhardine Sofie av Oettingen (1666–1700). To år gammel mistet hun moren og ble derfor oppdratt i Blankenburg hos tanten Christine Louise av Oettingen-Oettingen (1671–1747), fyrstinne av Braunschweig-Wolfenbüttel. 

### Hoffdame i Russland
Da hennes datter Charlotte Christine Sophie (1694–1715) i 1711 giftet seg med den russiske tronfølger Aleksej Petrovitj (1690–1718), fulgte Juliane Louise med til Sankt Petersburg som hoffdame. Her ble hun beskyldt for å legge hindringer i veien for ekteparets samvær. 

Kronprinsessen døde i 1715, 10 dager etter å ha født sønnen Peter (II). I testamentet stod at Juliane Louise blant annet skulle arve kronprinsessens tøy. Juliane Louise ble i Petersburg vinteren over, og ankom til Aurich våren 1716. 

### Hertuginne
Ikke lenge etter slo hun seg igjen ned hos tanten, hvor hun ble frem til 1721. Samme år giftet hun seg med den avdelte hertug Joachim Frederik av Slesvig-Holsten-Sønderborg-Pløn, tippoldebarn av kong Christian III. Han døde allerede året etter, hvoretter hun nedkom med en dødfødt datter fire måneder senere. 

Enkehertuginnen  slo seg heretter ned på enkesetet Ahrensbøk, hvor hun oppdro sine stedøtre. Her døde hun den 6. februar 1740. Hennes testamentariske arving var  den russiske kronprinsesses lillesøster, enkehertuginne Antoinette Amalie av Braunschweig-Wolffenbüttel (1696–1762).  

## Referanser
Sieidejávri

**Sieidejávri** (nordsamisk, uoffisiell norsk navneform: **Offervannet**) er en innsjø i Lebesby kommune i Finnmark. Den er en del av Friarfjordvassdraget og ligger like sør for Store Måsvannet. Innsjøen er regulert og er inntaksmagasin for Offervann kraftverk.

## Referanser
EndChan

**EndChan** er et imageboard med ulike tråder med konversasjoner hvor brukere kan poste med navn eller anonymt. Nettstedet ble etablert i 2015, og ble populært etter at 8chan ble tatt ned i august 2019. EndChan beskriver seg selv som "et anonymt image-board som fremmer ideer fremfor identitet", ifølge *[[The Guardian]]*.

## Referanser


## Eksterne lenker
*
Gahpatjávri

**Gahpatjávri** (nordsamisk, historisk også skrevet *Gappatjavri*) er en innsjø i Lebesby kommune i Finnmark. Den er en del av Friarfjordvassdraget. Innsjøen er regulert og er magasin for Offervann og Adamselv kraftverk. I naturlig tilstand var Gahpatjávri skilt fra Sieidejávri i nord med en kort elvestubb, men etter oppdemmingen av Sieidejávri har de to sjøene som oftest felles vannspeil. Fra Krokvannet i Adamselvvassdraget overføres vann til Gahpatjávri via den over 900 meter lange Gabbatkanalen.

## Referanser
Spelloppmaker

**Spelloppmaker** er et norsk seksmanns country-rock band fra Solør i Hedmark. Bandet ble startet i 2015 av Henrik Berg Enger og Auden Senderud. Bandet debuterte tidlig 2016 den 8. mars med albumet *Vil Du Væra med*. Senere det året kom de også med sanger som «Barndommens Sinn» og «En Sæmmærsdag». Musikken er særpreget i det at de bruker den lokale Solung dialekten.

## Medlemmer
;Nåværende medlemmer
* Henrik Berg Enger - Gitar, vokal
* Sindre Kløften - Piano, orgel, vokal
* Bjarne Alexander Ryen Berg - Trommer, vokal
* Oliver Bråten - Bass, vokal
* Mats Raknerud - Gitar, vokal

;Tidligere medlemmer
* Krister Skadsdammen
* Vidar Karlsen
* Auden Senderud
* Espen Savolainen
* Martin Savolainen

## Diskografi
### Album
* *Vil Du Væra Med* (2016)
* *Lærda' Klokka Sju* (2017)

### Singler
* «Barndommens Sinn» (2016)
* «En Sæmmærsdag» (2016)
* «Flisa Media» (2016)
* «Langt Herifrå» (2017)
* «Mellom Bakketopp og Fjord» (2018)
* «Gjemsel Med Kula» (2019)

## Referanser
Phileurus hospes

***Phileurus hospes*** er en bille som hører til gruppen hornbiller i familien skarabider (Scarabaeidae).

## Utseende
En stor (28-35 millimeter) og kraftig, avlang, sylindrisk, blankt brun til svart hornbille. Hannen har to korte horn i pannen, pronotum har en lengdefure og uthulet foran der det sitter en rundet knøl, uthulingen fortsetter som en bred fure tilbake til bakkanten. Hodet er fremtrukket til en spiss snute i midten. Pronotums sider er rundede. Dekkvingene er forholdsvis lange og smale med tydelige, fine punktstriper. Beina er kraftige, leggene med skarpe tenner, særlig på frambeina.

## Levevis
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

## Utbredelse
Arten er utbredt fra Colombia i nord til Argentina i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *[[Phileurus]]* Latreille, 1807 
******** ***Phileurus hospes*** Burmeister, 1847

## Kilder
* Dynastidae du Monde, nettside om arten
* *Phileurus* på Encyclopedia of Life: http://www.eol.org/pages/16983

## Eksterne lenker
* 
*
Huìwén

**Huiwen** (慧 文) betraktes som den første patriarken av den kinesiske buddhistiske skolen Tiantai. Han nedstammet fra the familien Gao (高) i den nåværende Bohai-regionen av Shandong, under dynastiet det Nordlige Qi (som regjerte det nordøstlige Kina mellom 550 og 577). Huiwens lære om samtidigheten i sinnet av de tre visdommer (一心 三 智 yīxīn sānzhì) ble senere utviklet av hans disippel Huìsī i form av «samtidigheten i sinnet av de tre bevisstheter».

## Kilder

* *La vie et l'œuvre de Huisi* (Les origines de la secte bouddhique chinoise du Tiantai), EFEO, Paul Magnin, 1979, Adrien Maisonneuve, Paris, 
* *Le Bouddhisme en Chine*, Daisaku Ikeda (Editions du Rocher, 1986)
Bothynus minor

***Bothynus minor*** er en bille som hører til familien skarabider (Scarabaeidae).

## Utseende
En middelsstor (ca. 15 millimeter), nokså bred, blank, svartbrun hornbille. På hodet er clypeus avrundet. Hodet er uten horn. Pronotum har jevnt rundede sider, i midten foran med et kort horn, bak denne med en stor, grunn, rund grop som dekker mye av oversiden hos hannen. Hunnen ligner hanner, men er litt mer avlang, uten gropen foran på pronotum, men med en grunn fordypning i den bakre delen. Dekkvingene har tydelige punktrekker. På beina har for-leggene tre brede tenner.

## Levevis
Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

## Utbredelse
Arten er utbredt i Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Bothynus]]* Hope, 1837
******** ***Bothynus minor*** Steinheil, 1872

## Kilder
* Dynastidae du monde- nettside om arten
* Generic Guide to New World Scarab Beetles - *Bothynus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Pentodontini/Bothynus/Bothynus.html

## Eksterne lenker
* Bilde av typeeksemplaret for arten
* 
*
Fylkesvei 2729

**Fylkesvei 2729** går mellom Landfalløybrua og Øvre Sund bru i Drammen.

Strekningen ble fastlagt 2019, og består av en delstrekning av den tidligere fylkesvei 42 (Buskerud).

Før 1. januar 2010 hadde Fv42 betegnelsen fylkesvei 37.

## Kommuner og knutepunkter

## Referanser




## Eksterne lenker
* Vegvesenets vegkart 
*
Stubbveien

**Stubbveien** (ingen gatenummer) er ei gate på Eikli i Hønefoss. 

Gata strekker går fra Bredalsveien, der den gjør en knekk sørover, og går opp til Universitetet i Sørøst-Norge, campus Ringerike. Universitetet ligger i Stubbveien, men har adresse Bredalsveien. 

## Se også
* Gater i Hønefoss

## Referanser
Industrigata (Hønefoss)

**Industrigata** (4, 4B, 6, 10) er en vei i bydel Ullerål på Nordsia i Hønefoss. Veien er dominert av industribygg.

Industrigata er en kort vei som tar av mot øst fra Hønengata, mellom nr. 71 og 73, for så å dreie nordover til den møter Dronning Ragnhilds vei og Harald Hårfagres vei. Sistnevnte vei er stengt for gjennomkjøring. 

## Se også
* Gater i Hønefoss

## Referanser
Anthony Fisher

**Anthony Colin Joseph Fisher** (født 10. mars 1960 i Sydney i Australia), kort: Anthony Fisher, er en australsk dominikaner og katolsk erkebiskop av Sydney siden 12. november 2014. 

## Liv og virke
### Bakgrunn
Anthony Fisher studerte historie og rettssvitenskap ved University of Sydney og arbeidet deretter som advokat. I 1985 trådte han inn i dominikanerordenen, og studerte katolsk teologi i Melbourne.
### Prest
Han ble presteviet den 14. september 1991 av biskop Eusebius John Crawford O.P. I 1995 tok han doktorgrad i bioetikk ved University of Oxford. Fra 1995 til 2000 underviste han ved Australian Catholic University i Melbourne. Han var i  2000 grunnleggende direktør for Det pavelige institutt *Johannes Paul II* for studier av ekteskap og familie ved Lateranuniversitetet, og fikk lærestolen i bioetikk og moral. Han var dessuten stedfortredende *Chancellor* for Catholic Institute of Sydney.

Fisher skrev flere bøker om bioetiske og motalske spørsmål. Han var bioetisk rådgiver til Sydneys kardinal George Pell og engasjerte seg i striden om det abortutløsende middelet RU486 i Australia. Ved siden av ytterligere oppdaver i sin orden og i erkebispedømmet ble han medlem av Det pavelige akademi for livet, og kapellan til parlamentet i forbundsstaten Victoria. Han var medkoordinator av Verdensungdomsdagen i 2008 i Sydney.

### Biskop
Den 16. juli 2003 utnevnte pave Johannes Paul II ham til titulærbiskop av *Buruni* og hjelpebiskop i Sydney. Han ble bispeviet den 3. september 2003 av erkebiskop George Pell av Sydney, medkonsekratorer var kardinal Edward Bede Clancy, emeriterte erkebiskop av Sydney, og Bernard Cyril O'Grady O.P., biskop av Gizo.

Den 8. januar 2010 utnevnte pave Benedikt XVI ham til biskop av Parramatta.

### Erkebiskop
Den 18. september 2014 utnevnte pave Frans ham til erkebiskop av Sydney. Han ble innført i dette embede den 12. november samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Pietro La Fontaine (1860-1935) *1906
* Kardinal Celso Benigno Luigi Costantini (1876-1958) *1921
* Kardinal James Robert Knox (1914-1983) *1953
* Kardinal George Pell (1941-2023) *1987
* Erkebiskop *Anthony Fisher* (1960-) *2003

## Verker
*
*
*
*
*
*
*
*
*
*

## Referanser


## Eksterne lenker
* Anthony Fisher på Sydney erkebispedømmes hjemmeside 
* Biografi Anthony Fisher
Amunda Kolderup

**Amunda Bartholda Wilhelmine Mariane Kolderup** (født 15. desember 1846 i Furnes, død 28. september 1882 i Kristiania) var en norsk operasangerinne.

Amunda Kolderup var datter av rittmester Niels Herman Colbjørnsen Kolderup (1799–1855) og Ulrikke Charlotte Todderud (1808-1890).

## Utdannelse
Kolderup vakte tidlig oppsikt med sin flotte sangstemme. Men det var først under et besøk i Christiania da hun var 23 år gammel at hun ble oppmutret til å utvikle sitt sangtalent. Hun ble først elev av frøken Gina Sandberg i Christiania, før hun i 1872 ble tatt opp som elev ved friherreinne Adelaïde Leuhusens sangskole i Stockholm.

## Karriere
Etter to år hus Lehusen påbegynte Amunda Kolderup en karriere som omreisende operasangerinne, men tross mangfoldige lovhord om hennes store begavelse ble det magre inntekter av hennes opptredener. Særlig i Tyskland høstet hun lovord for sin tekniske briljans.

I 1874 ble Kolderup elev av Richard Levy i Wien. 18. september 1875 fikk hun sin operadebut, ved operaen i Olomouc, som Leonora i Verdis Il Trovatore. Dette gjorde henne svært etterspurt, og oppdragende kom fortløpende. Frem til høsten 1878 var hun engasjert ved operascenene i Salzburg, Würzburg, Dessau og Mannheim.

Etter dette reiste hun til Milano for å studere italiensk opera hos professor San Giovanni ved konservatoriet der. Deretter gjenopptok hun sine engasjementer i de tyskspråklige områdene, og suksessen var formidabel. Hun hadde én sesong i Aachen og én i Mainz. I mai 1881 tiltrådte hun som prima donna ved operaen i Kassel. Veien til å bli en av Europas fremste operastjerne syntes å ligge åpen for henne. Men allerede 1. oktober samme år falt det hele i grus. I kullisene under en generalprøve til Webers Oberon, der hun skulle gestalte *Rezia*, ble hun rammet av slag. Hun reiste til Norge for å bli frisk, men allerede ett år etter den katastrofale hendelsen døde hun, bare 35 år gammel.

Blant Kolderups fremste roller var *Selika* i Meyerbeers *Afrikanerinnen*, *Valentine* i *Hugenottene*, også av Meyerbeer, *Margrethe* i Faust (opera), *Elsa* i Wagners Lohengrin, *Grevinne Almaviva* i Mozarts Figaros bryllup, *Mathilde* i Rossinis Wilhelm Tell og *Elizabeth* i Wagners Tannhäuser.
 

Etter Kolderups død ble det sagt at Norge hadde mistet sin fremste sangerinne. Man beklaget samtidig de kummerlige kår operakunsten levde under i Norge, og han hun var blitt nødt til å utfolde sitt fremragende talent i utlandet.

## Referanser


## Kilder
* Artikkel om Amunda Kolderup i Norsk biografisk leksikon – besøkt 19.08.2019
Skolelostjenesten

**Skolelostjenesten** er et tiltak i Oslo kommune som bistår skoler som har elever fra den nasjonale minoriteten rom. I Skolelostjenesten arbeider det lærere skoleassistenter/mediatorer. Assistentene/mediatorene snakker både norsk og romanés. Skolelostjenesten er en ekstraressurs og skal hjelpe skole og elever med undervisning, lekser, kulturkompetanse og hjem-skole samarbeid. Skolelostjenestens lærere og assistenter/mediatorer arrangerer leksehjelp i det romske kulturhuset Romano khers lokaler en gang i uka i skoleåret. 

Skolelostjenestens formål er «å styrke læringsutbyttet til romske elever, redusere fravær og øke andelen elever som fullfører grunnopplæringen.».

Skolelostjenesten holdt tidligere til ved Oslo voksenopplæring Skullerud, men har fra og med skoleåret 2020/2021 vært lokalisert ved Språksenteret i Osloskolen. Tjenesten er ambulerende og jobber ute på de skolene hvor barna de følger opp er elever. 

## Referanser


## Eksterne lenker

*
Bredalsveien

**Bredalsveien** (1–23, 2–24) er ei gate på Eikli i Hønefoss. 

Gata strekker østover fra Osloveien, og den går over i Stubbveien der Bredalsveien gjør en knekk sørover. Universitetet i Sørøst-Norge ligger innerst i veien, campusen ligger i Stubbveien, men har adresse Bredalsveien. 

## Se også
* Gater i Hønefoss

## Referanser
Okjökull

**Okjökull** var en isbre på toppen av det vulkanske fjellet Ok vest på Island. I 2014 gjensto det bare noen isolerte sneklatter av det som hadde vært en isbre, og 18. august 2019 ble den offisielt erklært som forsvunnet på grunn av global oppvarming. Det er første gang en navngitt bre er blitt permanent borte på Island. Den rundt 800 år gamle breen hadde tapt 35&nbsp;meter tykkelse de siste 130 år.

I 1890 anslo geologer at breen dekket rundt  hektar, mens et kart fra 1901 tyder på en enda større utbredelse, cirka  hektar. I løpet av det 20. århundre forsvant Okjökull gradvis; i 1945 målte den 500 hektar, og i perioden fra 1978 til 2012 skrumpet den fra 300 til 70.

I en seremoni hvor blant andre statsminister Katrín Jakobsdóttir deltok, ble det montert en minneplakett rettet til fremtidige generasjoner der breen hadde ligget.

Forskere fra Rice University i Houston dokumenterte breens forsvinning i filmen *Not Ok* fra 2018.

Rundt elleve prosent av Island er dekket av over 400 breer, men det forsvinner anslagsvis elleve milliarder tonn is hvert år. Det er fryktet at de siste vil være borte innen år 2200.

## Se også
* Isbre

## Referanser


## Eksterne lenker
* 
* Offisielt nettsted for ''Not Ok,'' dokumentarfilmen om Okjökull
Fylkesvei 2757

**Fylkesvei 2757** går mellom Setra i Kongsberg og Bakkerud i Øvre Eiker. Veien bærer preg av mye historie fra Kongsberg sin sølvtid og er en gammel og til tider meget smal vei som ikke er beregnet for mye transport.

Strekningen ble opprettet 2019, og består av enn delstrekning av den tidlligere fylkesvei 72 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Norgesmesterskapet i bowling

**Norgesmesterskapet i bowling** er et årlig norgesmesterskap i bowling som arrangeres av Norges Bowlingforbund.

## Historie
Det første mesterskapet ble avholdt i 1963, med kun én klasse for menn singel som ble vunnet av fotballspilleren Pål Sæthrang.

Kvinner singel og menn dobbel ble innført i 1964, mens kvinner double ble innført i 1966.

NM for lag ble innført i 1965, og ble i perioden 1999–2006 spilt i Baker-format. Fra og med 2022 spilles lag-NM igjen i Baker-format.

Kongepokaler har blitt delt ut til vinneren i singel siden 1969 (menn) og 1979 (kvinner).

## Vinnere

## Referanser


## Eksterne lenker
*
Romano kher

**Romano kher** er et romsk kultur- og ressurssenter i lokaler på Ryen i Oslo. Romano kher betyr «det romske huset» på romanes, romenes språk.

Romano kher ble opprettet som en del av den norske stats oppreisning til den nasjonale minoriteten romer, som kom på plass etter at statsminister Erna Solberg 8. april 2015 beklaget den rasistiske ekskluderingspolitikken som ble ført overfor norske romer i tiårene før og etter andre verdenskrig. Kulturhuset drives av Kirkens bymisjon i nært samarbeid med representanter for norske romer. Det holdt tidligere til i Gamlebyen kirke i Oslo.

Det foregår mange ulike aktiviteter på Romano kher, blant annet fritidsaktiviteter for barn og ungdommer, TV- og podcast-produksjon og annet formidlingsarbeid, film- og musikkverksteder, forskning, språkutvikling, kulturarrangementer, fester, rådgivning for medlemmer av minoriteten og politisk påvirkningsarbeid.  Skolelostjenesten arrangerer også leksehjelp der. 

Høsten 2023 åpnet Romano kher en fast utstilling, som handler om norske romers historie, norske romer i media, samt aktuelle prosjekter og temaer.  

## Referanser


## Eksterne lenker
*
* 
* Nevimos Norvegos facebookside
Knut Løkke-Sørensen

**Knut Løkke-Sørensen** (født 1931 i Skien, død 26.12.2021 i Altea (Spania)) var en norsk frimerkekunstner, gravør og grafiker. Han hadde sin utdannelse fra grafikklinjen ved Statens kunstakademi og Accademia di belle Arti i Firenze.

Han ble ansatt ved Norges Banks seddeltrykkeri (NBS) i 1958, med Henry Welde som læremester. I 1962 begynte NBS, etter oppdrag fra Postverket, med ståltrykksproduksjon av frimerker. Løkke-Sørensen ble da tilknyttet frimerkeproduksjonsavdelingen som frimerkekunstner og gravør. Han arbeidet i NBS til utløpet av 1984, de siste seks årene som leder av grafisk avdeling. Fra og med 1985 frem til 1994 arbeidet han som frilanser, og hadde flere oppdrag for Posten.

Han deltok på flere utstillinger, og hadde separatutstilling i Stockholm. I 1982 fikk han prisen «Grand Prix of engraving» i Paris.

## Referanser


## Eksterne lenker
*  Noen biografiske opplysninger, portrettfoto av Løkke-Sørensen og eksempler på hans frimerkekunst  Besøkt 19. august 2019.
*  Auksjonsliste over flere av Løkke-Sørensens frimerker, med illustrasjon. frimerkehuset.no  Besøkt 19. august 2019.
Autarcontes

***Autarcontes*** er en slekt av biller som hører til familien praktbiller (Buprestidae).

## Utseende
Middelsstore, slanke, mørke praktbiller med lysere tegninger på dekkvingenes bakre del. Antennene er ganske korte, noe klubbeformede og sagtakkede. Hodet er mye smalere enn pronotum, som har rundede sider. Dekkvingene har en skarp tann i spissen.

## Levevis
Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.

## Utbredelse
Slekten er utbredt i Sør-Amerika (i alle fall i Brasil og Fransk Guyana).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **greinpraktbiller**, Agrilinae Lacordaire, 1857
****** Stammen Agrilini Lacordaire, 1857
******* Understammen Agrilina
******** Slekten  ***Autarcontes*** Waterhouse, 1887 
********* *[[Autarcontes abdominalis]]* Waterhouse, 1887
********* *[[Autarcontes brasiliensis]]* Obenberger, 1922
********* *[[Autarcontes cortezi]]* Obenberger, 1958
********* *[[Autarcontes eucalopterus]]* Obenberger, 1958
********* *[[Autarcontes guatemozin]]* Obenberger, 1958
********* *[[Autarcontes lopezi]]* Fisher, 1925
********* *[[Autarcontes montezuma]]* Obenberger, 1958
********* *[[Autarcontes mucoreipennis]]* Obenberger, 1958
********* *[[Autarcontes mucoreus]]* (Klug, 1825)
********* *[[Autarcontes negrei]]* Cobos, 1961
********* *[[Autarcontes pictiventris]]* Waterhouse, 1887
********* *[[Autarcontes panus]]* Waterhouse, 1887

## Kilder

## Eksterne lenker
* Bilde av ''Autarcontes decoratus''
* Bilde av noen av artene
*
Jean-François Régis

**Jean-François Regis** (1597–1640) var en fransk jesuitt og predikant. Han æres som helgen innen den katolske kirke. Hans minnedag feires den 16. juni.

Régis inntrådte i jesuittordenen i Béziers da han var 18 år og ble presteviet da han var 31 år gammel. Pater Regis viet sitt liv til å preke for fattige bønder og hjelpe utsatte mennesker, blant andre prostituerte. Dennew sjelesorgen bar med seg mange bakvaskelser og meget hat. Régis arbeidet blant annet også blant ofrene for pesten i Toulouse.

Pater Regis ble kjent for sin enkle og direkte prekestil. Han døde av lungebetennelse 43 år gammel.

## Referanser


## Litteratur
* G. Guitton: *Après les guerres de religion : saint Jean-François Régis*, Paris, 1937.
* A. Foley: *St Regis, a Social Crusader*, Milwaukee, 1941.
* G. Bollon: *J.-F. Régis et les protestants du haut Vivarais-Velay*, i Actes du colloque *Jésuites en Haute-Loire*, Le-Puy-en-Velay, 1990.
Henry Welde

**Henry Welde** (født 1914 i Steinkjer, død 24. september 1991) var en norsk grafiker. Han hadde sin grafikerutdannelse fra Statens kunst- og håndverksskole. Han var mest kjent som gravør, med ansvar for mange av de norske pengesedlene etter krigen. 

Han startet som grafiker i Norges Banks seddeltrykkeri i 1939, og arbeidet der til han ble pensjonist i 1979. Da grafiker Knut Løkke-Sørensen ble ansatt der i 1958, fungerte Welde som hans læremester. 

Han var kunstnerisk ansvarlig for de norske pengesedlene i en mannsalder, etter at han hadde debutert som gravør på etterkrigstidens sedler, 4. seddelutgave. Debutarbeidet var å gravere Hugo Lous Mohrs maleri *Kornskrud* på 50-kroneseddelen (seddelutgave IV). De siste sedlene han hadde ansvar for, 5. seddelutgave, var i sirkulasjon til 1987. Hans mesterverk som gravør var gjengivelsen av Peder Balkes maleri *Fyrtårn ved Vardø* på femte seddelutgaves 1000-kroneseddel.

Fra 1961 fikk Norges Bank ansvaret for å gravere de norske frimerkene. Det første frimerket Welde graverte var «Båtmannsknop» (NK 520) og «Fisk og aks» (NK 518), bruksfrimerker utformet av kunstneren Arne E. Holm. 

I 1975 ble et av Weldes frimerker kåret til «Årets frimerke». Det var et av frimerkene i serien som ble utgitt til Svalbardjubileet. Motivet var isbjørner.

I 1978 hedret Postmuseet ham med utstillinger av hans tegninger og arbeider.

I 1979 ble han tildelt Kongens fortjenstmedalje i gull.

## Referanser
Hypocisseis

***Hypocisseis*** er en slekt av biller som hører til familien praktbiller (Buprestidae).

## Utseende
Små til middelsstore, avlange og litt flate, svarte praktbiller med lyse eller blålige tegninger.

## Levevis
I alle fall noen av artene er knyttet til trær i akasieslekten.

## Utbredelse
Slekten er utbredt i Sørøst-Asia (Filippinene) og Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **greinpraktbiller**, Agrilinae Lacordaire, 1857
****** Stammen Coraebini Bedel, 1921
******* Understammen Cisseina Majer, 2000
******** Slekten *Hypocisseis* Thomson, 1879 
********* *[[Hypocisseis auriceps]]* (Deyrolle, 1864)
********* *[[Hypocisseis blackburni]]* (Obenberger, 1924)
********* *[[Hypocisseis brachyformis]]* (Deyrolle, 1864)
********* *[[Hypocisseis carteri]]* (Obenberger, 1924)
********* *[[Hypocisseis cyanura]]* (Kerremans, 1898)
********* *[[Hypocisseis latipennis]]* (Macleay, 1872)
********* *[[Hypocisseis madari]]* (Obenberger, 1924)
********* *[[Hypocisseis nigrosericea]]* (Obenberger, 1924)
********* *[[Hypocisseis obesa]]* (Kerremans, 1900)
********* *[[Hypocisseis ornata]]* Carter, 1923
********* *[[Hypocisseis papuana]]* (Oberberger, 1924)
********* *[[Hypocisseis philippinensis]]* Bellamy, 1991
********* *[[Hypocisseis pilosicollis]]* (Blackburn, 1891)
********* *[[Hypocisseis suturalis]]* (Saunders, 1868)

## Kilder
## Eksterne lenker
* Nettside om slekten, besøkt 19.8. 2019
* Atlas of Living Australia - ''Hypocisseis''. Besøkt 19.8. 2019
* Brisbane Insects - ''Hypocisseis latipennis'', Besøkt 19.8. 2019
*
Bjarne Braatoy

**Bjarne Braatoy** (født **Bjarne Froyland Nielsen** i  1900 i Milaca, Minnesota, død 15. mars 1957 i London, Storbritannia) var en norskættet amerikansk organisasjonsmann og forfatter.

Braatoy ble født av norske foreldre i USA, og han studerte i Minneapolis, Boston, Oslo, Berlin, Paris og ved London School of Economics. Han arbeidet en stund i London som journalist for *[[Daily Herald]]* og for skandinaviske arbeideraviser.

Etter at den andre verdenskrig begynte, reiste han tilbake til USA, der han arbeidet for den norske eksilregjeringen. Etter krigen arbeidet han i Østerrike og Tyskland som utsendt for «United States Displaced Persons Commission».

Den 3. mars 1956 ble han valgt til generalsekretær for Sosialistinternasjonalen i Zürich, Sveits.

Han var bror til Trygve Braatøy.
## Bøker (utvalg)
* *Labour and War*, 1934
* *Class in New Zealand and Scandinavia*, 1938, sammen med J.B. Condliffe og T. H. Marshall
* *Brittisk utrikespolitik*, på svensk, 1937
* *The New Sweden: A Vindication of Democracy*, 1939
* *Avrustningen i fugleperspektiv*, på norsk 
## Referanser

## Eksterne lenker
* Bjarne Braatoy på Worldcat
Hov alle

**Hov alle** (1–29, 4–118) er ei gate på Hov i Hønefoss.

Gata har avkjøring mot øst, i nordenden av Hønengata, og ender opp i Hov gård bofellesskap og borettslag, der går over i Hovsenga. Gata preges av trehusbebyggelse, og i den østlige delen ligger Hov barnehage, Krisesenteret i Hønefoss og Hov gård bofellesskap og borettslag. 

## Se også
* Gater i Hønefoss

## Referanser
Fylkesvei 2775

**Fylkesvei 2775** går mellom Kongsberg stasjon og Sildetomta i Kongsberg.

Strekningen ble fastlagt 2019, og består av en arm av den tidligere fylkesvei 88 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Prionoryctes camerunus

***Prionoryctes camerunus*** er en bille som hører til gruppen hornbiller i familien skarabider (Scarabaeidae).

## Utseende
En middelsstor, kraftig, høyt hvelvet, blankt brunsvart hornbille. Hos denne slekten er det ganske liten ytre forskjell mellom kjønnene, begge kjønn mangler horn, men hannen har to små knøler ved forkanten av pronotum, forføttene er ikke forstørrede. Oversiden er fint punktert, dekkvingene med litt uregelmessige punktrader.

## Utbredelse
Arten er utbredt i sentrale deler av Afrika, fra Elfenbeinskysten i nordvest til Tanzania i øst og Kongo i sørvest.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *[[Prionoryctes]]* Arrow, 1911
******** *Prionoryctes camerunus* Prell, 1914

## Eksterne lenker
* Dynastidae du Monde - ''Prionoryctes camerunus''. Besøkt 19.8. 2019
*
Per Einar Odden

**Per Einar Odden** (født 26. januar 1956 i Levanger, død 10. februar 2022 i Trondheim) var en norsk arkitekt og katolsk prest. 

## Liv og virke
### Bakgrunn
Per Einar Odden var sønn av gårdsarbeider Harald Odden (1913–1983) og Asbjørg Elfrida Odden *født* Zahl (1922–1990). Per Einar Odden var det tredje av deres fem barn. Han vokste opp på Ytterøya i Trondheimsfjorden.

Etter videregående utdanning på Levanger gymnas begynte han å studere ved Norges tekniske høgskole. I studietiden var han blant annet involvert i registrering av eldre bygningsmasse på Ytterøya. 
### Arkitekt
Han ble uteksaminert som sivilarkitekt i 1981, og arbeidet som arkitekt i Oslo fra mai 1981 fram til januar 1991. Diplomoppgaven hans var tegninger til Hoeggen kirke. Da førte en kronisk nyresykdom til at han ble arbeidsufør.  

I 1992 ble han opptatt i den katolske kirke og arbeidet i en rekke sammenhenger i St. Olav menighet i Trondheim; blant annet menighetsråd, Olsok-komité, styret for *Katolsk Forum*. Fra 1993 til 1. september 1997 var han redaktør av *Søndagsbladet*. Fra 1995 til 1. september 1997 var han menighetssekretær i St. Olav menighet. Han var kantori-sekretær og redaktør for en rekke liturgihefter i Trondheim (*Graduale Nidrosiense*) og St. Olavs domkirke i Oslo. Han var ansvarlig for helgensidene på nettstedet katolsk.no.
### Prest
Han påbegynte i 2004 studier som prestekandidat for Oslo katolske bispedømme på presteseminaret Allen Hall i London og avsluttet i 2009 med grader fra *Heythrop College*, University of London, og Katholieke Universiteit Leuven. Han ble presteviet 12. juni 2010 av biskop Bernt Eidsvig Can.Reg. på Tautra Mariakloster. 

Han gjorde tjeneste i St. Svithun menighet i Stavanger, men denne måtte begrenses på grunn av sviktende helbred. Siden juni 2017 var han  bosatt i Trondheim.

Han døde i en alder av 66 år i Trondheim den 10. februar 2022.

## Referanser


## Kilder
* Biografi på katolsk.no, lest 19. august 2019.
Tveitaparken

**Tveitaparken** er en park på Tveita i Oslo, anlagt i sin nåværende form i 2011 som en del av Groruddalssatsingen.

Parken ligger mellom høyblokkene i Nåkkves vei 3 til 11 i øst og Erlends vei i vest. I parken finnes blant annet lekeområde, benker, fellesgrill og rosebed. I parken ligger Tveita parsellhager.

Arealet er ca. 21 dekar, av dette 3 dekar parsellhage.

## Referanser


## Litteratur
**FRI – friluftsliv, fritid og friområder – en presentasjon av grønne investeringer*. Oslo kommune, Bymiljøetaten, uten år , side 16–17.
Klara Hveberg

**Klara Hveberg** (født 19. august 1974) er en norsk forfatter og matematiker. Hun er oppvokst i Molde og studerte matematikk ved Universitetet i Oslo, hvor hun tok doktorgraden i 2005 med en avhandling om fraktal geometri. Hun har arbeidet som forsker ved Matematisk institutt på UiO, og har utgitt læreboken *Flervariabel analyse med lineær algebra* sammen med Tom Lindstrøm.

Våren 2019 debuterte hun litterært med romanen *Lene din ensomhet langsomt mot min* på Aschehoug forlag. Strukturen i romanen er inspirert av fraktaler, og livet til hovedpersonen, Rakel Havberg, flettes sammen med livet til den russiske matematikeren Sofja Kovalevskaja (1850-1891) gjennom gjentagelser og speilinger.

Romanen ble i løpet av kort tid solgt til USA, Tyskland, Korea, Danmark og Polen.

## Bibliografi
* *Flervariabel analyse med lineær algebra*, Lærebok, Gyldendal (2015). 
* *Lene din ensomhet langsomt mot min*, Roman, Aschehoug (2019). 

## Referanser




## Eksterne lenker
*
Lille Måsvannet

**Lille Måsvannet** (nordsamisk: *Uhca Sopmir*) er en innsjø i Lebesby kommune i Finnmark. Den er en del av Adamsfjordvassdraget og ligger sørvest for Store Måsvannet. Utløpet er mot vest til Válljohka.  Innsjøen er regulert og vannføringen overføres til Store Måsvannet via Lille Måsevatn pumpe, for videre utnyttelse i Adamselv kraftverk.

## Referanser
Liste over statsledere i 1935

## Oseania

## Europa

## Nord-Amerika og Karibia

## Sør-Amerika

## Eksterne lenker
* http://www.portalestoria.net/rulers%20countryby.htm 
* Herskere
* [CIDOB Foundation](http://www.cidob.org/es/documentacion/biografias_lideres_politicos/(filtro)/activos)
Luke Hemsworth

**Luke Hemsworth** (født 5. november 1981) er en australsk skuespiller. Han er kjent for rollene som Nathan Tyson i TV-serien *[[Naboer (TV-serie)|Naboer]]* og Ashley Stubbs i science fiction-serien *[[Westworld (TV-serie)|Westworld]]*.

Han er bror av Chris og Liam Hemsworth, begge skuespillere.

## Referanser




## Eksterne lenker
*
Lars Larsen (dansk forretningsmann)

**Lars Kristinus Larsen** (født 6. august 1948 i Arnborg i Danmark, død 19. august 2019 i Sejs-Svejbæk), også kjent under tilnavnet «Dyne-Larsen», var grunnlegger og deleier av butikkjeden JYSK (det tidligere Jysk sengetøjslager).

Larsen var gjennom selskapet JYSK Holding deleier av møbelkjedene ILVA, IDEmøbler, Bolia og Sengespecialisten.

Han var Danmarks fjerde rikeste person, med en anslått formue på 35,1 milliarder danske kroner, og var i 2015 plassert som verdens 435. rikeste person av det amerikanske næringslivsmagasinet *[[Forbes]]*.

## Liv og virke
### Oppvekst
Larsen var det yngste barnet i en søskenflokk på fire. Han var sønn av Signe Vera Kirstine Hansen og Lars Kristinus Larsen. Faren døde få måneder før sønnen ble født. Larsen vokste opp med en enslig mor som forsøkte seg med både landbruk, hotelldrift og en godteributikk. Moren hadde det dårlig, og det hadde økonomien også. Flere ganger ble hun innlagt på psykiatrisk avdeling i Viborg mens barna prøvde å få det hele til å henge sammen hjemme.

Larsen flyttet ofte i sin barndom. I 1956 begynte han i 1. klasse på Hurup Kommuneskole. Han fikk som den eneste av de fire søsknene lov til å gå på realskole og egentlig ville han bli lærer. Hans storebror Hans fikk ham overtalt til å gå inn i handelsbransjen og skaffet ham en læreplass. Den 1. august 1966 begynte Larsen i lære i Magasin H & L i Thisted, som solgte dyner, sengetøy, gardiner, madrasser, kjolestoffer m.v.

### Jysk Sengetøjslager
Etter endt læretid flyttet Larsen til Aalborg, hvor hans kone fikk en læreplass i Vodskov. I Aalborg begynte han som *1. mand* i en gardinforretning. Senere ble han gardinmontør hos Dresager Gardiner. I 1974 fikk han som 25-åring jobb i lavprisforretningen MinusService eid av Ulf Bolighus i Aalborg. MinusService solgte gardiner, sengetøy og baderomsartikler. Det lyktes Larsen å skape en sunn forretning, og han fikk lov til å starte to nye butikker. Eieren hadde ikke lyst til å ekspandere ytterligere, da han mente at Larsen hadde for meget fart på. Etter fem år sa Larsen opp sin jobb for å starte sin egen forretning.

Larsen åpnet sin første Jysk Sengetøjslager i Aarhus den 2. april 1979.

Larsen gjorde sitt ansikt kjent fra 1989 i tv-reklamer under devisen «Jeg har et godt tilbud til dig». Han var den første med å markedsføre sitt firma på denne direkte måten. Metoden er kopiert av andre firmaer.

I juni 2010 ble han ridder av Dannebrogordenen.

### Helse og død
Den 15. juni 2019 ble det bekjentgjort at Larsen ble sykemeldt, og den 21. juni samme år trakk han seg som styreformann. Det ble meddelt i samme ombæring at han var rammet av leverkreft, og at den hadde spredt seg. Den 19. august 2019 døde Larsen i sitt hjem i Sejs-Svejbæk, etter kort tids kamp med leverkreft.

### Privat
Larsen hadde to barn, deriblant Jacob Brunsborg. Han bodde fra 1984 og til sin død i Sejs-Svejbæk ved Silkeborg.

## Selvbiografi
I 2004 utgav Larsen sin selvbiografi som ble husstandsomdelt gratis i hele Danmark, *Go'daw, jeg hedder Lars Larsen – jeg har et godt tilbud*.

## Referanser